ભારત છોડો આંદોલનને આજે 75 વર્ષ પૂર્ણ થવા આવ્યા છે. જે પર લોકસભા અને રાજ્યસભા બન્નેમાં ચર્ચા કરવામાં આવી. આ દરમિયાન લોકસભામાં વડાપ્રધાન નરેન્દ્ર મોદી સદનને સંબોધિત કરતા જોવા મળ્યા. તેમણે આ પ્રસંગને યાદ કરતા જણાવ્યું કે યુવાનોને આ ઐતિહાસિક ઘટના વિષે જાણવું જરૂરી છે. તેમણે કહ્યું કે ભારત છોડો આંદોલનથી એક નવા નેતૃત્વનો ઉદય થયો હતો. તેમણે કહ્યું કે મહાપુરુષોના બલિદાનને આવનારી પેઢી સુધી મોકલવું આપણું કર્તવ્ય છે. 9 ઓગસ્ટ 1942ના રોજ મહાત્મા ગાંધીએ કરો યા મરોનું આહ્વાહન કર્યું હતું. આપણી આ આઝાદી ખાલી ભારતની આઝાદી નહી પણ તેણે અનેક દેશોને પ્રેરણા પૂરી પાડી હતી અને તેણે વસાહતવાદ અંત લાવ્યો હતો.